กฎกระทรวงกฎกระทรวงฉบับที่๕๑ (พ.ศ. ๒๕๓๘)อกตามความในพระราชบัญญัติพิกัดอัตราค่าภาคหลวงแร่พ.ศ.๒๕๐๙--------------- อาศัยอำนาจตามความในมาตรา๗ และมาตรา ๘ แห่งพระราชบัญญัติพิกัดอัตราค่าภาคหลวงแร่ พ.ศ. ๒๕๐๙ซึ่งแก้ไขเพิ่มเติมโดยพระราชบัญญัติพิกัดอัตราค่าภาคหลวงแร่ (ฉบับที่ ๓) พ.ศ. ๒๕๒๒ และมาตรา ๙ แห่งพระราชบัญญัติพิกัดอัตราค่าภาคหลวงแร่พ.ศ. ๒๕๐๙ รัฐมนตรีว่าการกระทรวงอุตสาหกรรมออกกฎกระทรวงไว้ดังต่อไปนี้ ข้อ๑ ให้เพิ่มความต่อไปนี้เป็น (๓ ฉ)และ (๓ สัตต) ของข้อ ๒ แห่งกฎกระทรวง ฉบับที่ ๖ (พ.ศ. ๒๕๑๔)ออกตามความในพระราชบัญญัติพิกัดอัตราค่าภาคหลวงแร่ พ.ศ. ๒๕๐๙ "(๓ฉ) โลหะแคดเมียม (ก)ราคาโลหะแคดเมียม ให้ประกาศเป็นราคาต่อหนึ่งเมตริกตันโดยถือราคาตลาดเฉลี่ยในรอบหนึ่งเดือนของโลหะแคดเมียมที่มีแคดเมียมไม่ต่ำกว่าร้อยละเก้าสิบเก้าจุดเก้าห้าที่ซื้อขายกันในนครลอนดอนประเทศอังกฤษซึ่งได้หักค่าขนส่งและค่าประกันภัยจากท่าเรือนครลอนดอนถึงท่าเรือกรุงเทพ ฯตามอัตราที่อธิบดีประกาศกำหนด (ข)เมื่อใดราคาเพิ่มขึ้นหรือลดลงจากราคาที่ได้ประกาศครั้งหลังสุดเกินสี่ร้อยบาทต่อหนึ่งเมตริกตัน ให้ประกาศใหม่ (๓สัตต) แร่หินอ่อนและแร่หินประดับชนิดหินแกรนิต (ก)ราคาแร่หินอ่อนและแร่หินประดับชนิดหินแกรนิต ให้ประกาศเป็นราคาต่อหนึ่งลูกบาศก์เมตรโดยให้ถือจากราคาถัวเฉลี่ยของมูลค่าทั้งหมดของแหล่งแร่หินอ่อนหรือแร่หินประดับชนิดหินแกรนิต แล้วแต่กรณีที่ได้จากการคำนวณตามขั้นตอนและวิธีการที่อธิบดีกรมทรัพยากรธรณีกำหนด (ข)ทุก ๆ รอบปีประดิทิน ให้ประกาศราคาแร่หินอ่อนและแร่หินประดับชนิดหินแกรนิตใหม่" ข้อ๒ ให้เพิ่มความต่อไปนี้เป็น (๗)ของข้อ ๔ แห่งกฎกระทรวง ฉบับที่ ๖(พ.ศ. ๒๕๑๔)ออกตามความในพระราชบัญญัติพิกัดอัตราค่าภาคหลวงแร่ พ.ศ. ๒๕๐๙ ซึ่งแก้ไขเพิ่มเติมโดยกฎกระทรวง ฉบับที่ ๔๖ (พ.ศ. ๒๕๓๖) ออกตามความในพระราชบัญญัติพิกัดอัตราค่าภาคหลวงแร่ พ.ศ. ๒๕๐๙ "(๗)การชำระค่าภาคหลวงแร่หินอ่อนหรือแร่หินประดับชนิดหินแกรนิตให้เรียกเก็บตามปริมาณของแร่ หิน ดิน ทรายที่ผู้ถือประทานบัตรพึงจะได้จากการทำเหมืองในรอบระยะเวลาหกเดือนที่ผู้ถือประทานบัตรแสดงความจำนงว่าจะทำเหมือง การเรียกเก็บค่าภาคหลวงแร่หินอ่อนหรือแร่หินประดับชนิดหินแกรนิตให้เรียกเก็บล่วงหน้าก่อนการทำเหมืองเป็นรายปี ปีละสองงวดโดยให้ชำระงวดที่หนึ่งภายในวันที่ ๓๑ มกราคม และชำระงวดที่สองภายในวันที่ ๓๑กรกฎาคมของปีนั้น การแสดงความจำนองว่าจะทำเหมืองตามวรรคหนึ่งให้ทำเป็นหนังสือแสดงเขตที่จะทำเหมืองและปริมาณของแร่ หิน ดิน ทรายที่พึงจะได้จากการทำเหมืองในรอบระยะเวลาหกเดือนนับตั้งแต่วันที่ ๑ มกราคมของปีนั้นโดยยื่นต่อทรัพยากรธรณีประจำท้องที่ในเวลาชำระค่าภาคหลวงแร่แต่ละงวด ในกรณีที่ตรวจสอบพบว่าในรอบระยะเวลาหกเดือนที่ผู้ถือประทานบัตรแสดงความจำนงไว้ ผู้ถือประทานบัตรทำเหมืองได้ปริมาณของแร่ หินดิน ทรายเพิ่มขึ้นหรือลดลงจากที่แสดงความจำนงไว้ให้เรียกเก็บค่าภาคหลวงแร่เพิ่มหรือคืนค่าภาคหลวงแร่ตามส่วนของปริมาณที่เพิ่มขึ้นหรือลดลง แล้วแต่กรณี" ให้ไว้ณ วันที่ ๑๗ กรกฎาคม พ.ศ. ๒๕๓๘ ไตรรงค์ สุวรรณคีรี รัฐมนตรีว่าการกระทรวงอุตสาหกรรม+------------------------------------------------------------------------------------------------------+หมายเหต ุ:-เหตุผลในการประกาศใช้กฎกระทรวงฉบับนี้ คือ เนื่องจากวิธีการกำหนดราคาตลาดของโลหะแคดเมียมแร่หินอ่อนและแร่หินประดับชนิดหินแกรนิต เพื่อเป็นเกณฑ์สำหรับการเรียกเก็บค่าภาคหลวงแร่ซึ่งกำหนดให้ประกาศจากราคาถัวเฉลี่ยที่ซื้อขายกันในกรุงเทพ ฯครั้งหลังสุดไม่เหมาะสมแก่สถานการณ์ปัจจุบันและไม่สอดคล้องกับราคาในตลาดโลกสมควรแก้ไขเพิ่มเติมวิธีการกำหนดราคาตลาดของโลหะแคดเมียมแร่หินอ่อนและแร่หินประดับชนิดหินแกรนิตและวิธีการควบคุมการชำระค่าภาคหลวงแร่หินอ่อนและแร่หินประดับชนิดหินแกรนิตเสียใหม่ จึงจำเป็นต้องออกกฎกระทรวงนี้[รก.๒๕๓๘/๓๐ก/๓๒/๑๘ กรกฎาคม ๒๕๓๘]